|  |  |
| --- | --- |
| **EELNÕU**05.10.2021 |  |
| Määrus | xx.10.2021 nr xx |
| Maaeluministri 9. juuni 2016. a määruse nr 38 „Tootjaorganisatsiooni ja tootjaorganisatsioonide liidu tunnustamine“ muutmine |   |

Määrus kehtestatakse Euroopa Liidu ühise põllumajanduspoliitika rakendamise seaduse § 38 lõike 4 alusel.

Maaeluministri 9. juuni 2016. a määrust nr 38 „Tootjaorganisatsiooni ja tootjaorganisatsioonide liidu tunnustamine“ muudetakse järgmiselt:

**1)** paragrahvi 2 lõike 1 punktid 1 ja 2 sõnastatakse järgmiselt:

„1) on taotluse esitamisele vahetult eelnenud kolme majandusaasta keskmisena turustanud vähemalt üht lõikes 12 nimetatud puu- ja köögivilja või muud põllumajandustoodet, mille kohta tunnustamist taotletakse, samas lõikes sätestatud väärtuses;

2) koosneb vähemalt kümnest liikmest, kes ei ole üksteisega seotud valitseva mõju kaudu konkurentsiseaduse § 2 lõike 4 tähenduses (edaspidi *sõltumatu liige*) ning kes toodavad puu- ja köögivilja või muud põllumajandustoodet, mille kohta tunnustamist taotletakse;“;

**2)** paragrahvi 2 lõiget 1 täiendatakse punktiga 21 järgmises sõnastuses:

„21) on tegutsenud vähemalt ühe majandusaasta;“;

**3)** paragrahvi 2 täiendatakse lõigetega 11 ja 12 järgmises sõnastuses:

„(11) Kui lõikes 1 nimetatud isik on tegutsenud alla kolme majandusaasta, peab ta taotluse esitamisele vahetult eelnenud majandusaastal või taotluse esitamisele vahetult eelnenud kahe majandusaasta keskmisena olema turustanud vähemalt üht lõikes 12 nimetatud puu- ja köögivilja või muud põllumajandustoodet, mille kohta tunnustamist taotletakse, samas lõikes sätestatud väärtuses.

(12) Puu- ja köögiviljasektori ning muu põllumajandussektori tootjaorganisatsiooni tunnustamist taotlev tulundusühistu on turustanud järgnevalt loetletud puu- ja köögivilja või muud põllumajandustoodet vähemalt järgmises väärtuses:

1) puu- ja köögivilja 100 000 euro eest;

2) kartulit 3 000 000 euro eest;

3) teravilja, sealhulgas õlikultuure ja kaunvilja, 6 000 000 euro eest;

4) sealiha 7 000 000 euro eest;

5) veiseliha 500 000 euro eest;

6) lamba- ja kitseliha 120 000 euro eest;

7) punktides 2–6 nimetamata muud põllumajandustoodet 100 000 euro eest.“;

**4)** paragrahvi 2 lõike 3 esimeses lauses asendatakse läbivalt sõna „viie“ sõnadega „kümne sõltumatu“;

**5)** paragrahvi 4 lõike 1 sissejuhatavat lauseosa täiendatakse pärast tekstiosa „(edaspidi *PRIA*)“ tekstiosaga „elektrooniliselt PRIA e-teenuse keskkonna kaudu“;

**6)** paragrahvi 4 lõike 11 sissejuhatavat lauseosa täiendatakse pärast tekstiosa „PRIA-le“ tekstiosaga „elektrooniliselt PRIA e-teenuse keskkonna kaudu“;

**7)** paragrahvi 4 lõike 2 punktid 6−9 tunnistatakse kehtetuks;

**8**) paragrahvi 4 lõige 3 ja § 9 lõige 3 tunnistatakse kehtetuks;

**9)** paragrahvi 5 esimeses lauses asendatakse tekstiosa „tulundusühistu PRIA-le“ tekstiosaga „tunnustatud tootjaorganisatsioonide asutatud tulundusühistu PRIA-le elektrooniliselt PRIA e-teenuse keskkonna kaudu“;

**10)** paragrahvi 6 lõikes 1 asendatakse sõna „taotleja“ sõnadega „tootjaorganisatsiooni tunnustamist või tootjaorganisatsioonide liidu tunnustamist taotleva tulundusühistu“;

**11)** paragrahvi 7 lõige 1 ja § 11 lõige 1 tunnistatakse kehtetuks;

**12)** paragrahvi 8 täiendatakse lõigetega 3 ja 4 järgmises sõnastuses:

„(3) Taotlejal on vähemalt kümme sõltumatut liiget, kes toodavad piima ja piimatooteid, mille kohta tunnustamist taotletakse.

(4) Lõikes 3 nimetatud sõltumatute liikmete hulka võib arvata ka taotleja liikmeks oleva tulundusühistu kõik sõltumatud liikmed, välja arvatud taotleja liikmeks olev tulundusühistu ise.“;

**13)** paragrahvi 9 lõike 1 sissejuhatavat lauseosa täiendatakse pärast tekstiosa „PRIA-le“ tekstiosaga „elektrooniliselt PRIA e-teenuse keskkonna kaudu“;

**14)** paragrahvi 9 lõikes 1 punktis 3 asendatakse sõnad „kuude lõikes“ sõnadega „kuude kaupa“;

**15)** paragrahvi 9 lõiget 1 täiendatakse punktiga 4 järgmises sõnastuses:

„4) taotleja liikmete nimekiri.“.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler